Valdajaus aukštuma
Valdajaus aukštuma (rus. Валда́йская возвы́шенность) – aukštuma Rytų Europos lygumos šiaurės vakaruose, į šiaurės vakarus nuo Maskvos. Dažniausiai prie Valdajaus aukštumos priskiriama Tichvino ir Megros kalnagūbriai, Vepsų aukštuma ir kt. Ilgis (iš šiaurės į pietus) apie 600 km. Paviršius moreninis, kalvotas. Vidutinis aukštis 150–250 m, didžiausias 346,9 m. Valdajaus aukštuma skiria Volgos, Dauguvos, Lovatės upių baseinus. Daug ežerų (didžiausias Seligeras, 212 km²), pelkių.